વા'લાજીનું વદન નિહારું
વે'લેરી ઊઠીને વા'લાજીનું વદન નિહારું,
         જોઈને કમળમુખ દુઃખ દૂર વિસારું રે ટેક

   વદન વા'લાજીનું અતિ સુખકારી,
         નીરખી નીરખી જાઉં હું તો સરવસ્વ વારી રે... ૧

   મુખડું જોયા વિના પાણીયે ન પીવું,
         પ્રાણજીવનને હું તો જોઈ જોઈ જીવું રે... ૨

   પ્રાણજીવન જોવા મેં તો જનમ ધર્યો છે,
         જૂઠો રે સંસારિયો સર્વે ત્યાગ કર્યો છે રે... ૩

   પ્રેમાનંદના સ્વામીને કાજે મેલ્યાં છે,
         સંસારિયાં સઉ બળતામેં દાઝે રે... ૪

પ્રેમાનંદ સ્વામી
ભક્તિપદ